b'\n_START_ARTICLE_\nUnibersidad ng Timog Dakota\n_START_PARAGRAPH_\nAng Unibersidad ng Timog Dakota (Ingles: University of South Dakota), na kilala rin sa impormal\xc2\xa0na pangalang\xc2\xa0USD) ay isang pampubliko\xc2\xa0at\xc2\xa0koedukasyonal na unibersidad sa pananaliksik na matatagpuan sa maliit na bayan ng Vermillion, estado ng Timog Dakota, Estados Unidos. Ang\xc2\xa0USD ay itinatag ng lehislatura ng Teritoryong\xc2\xa0Dakota noong\xc2\xa01862, 27 taon bago ang pagtatatag ng estado ng Timog Dakota (ang unang klase ay ginanap noong 1882 sa Clay County Courthouse),\xc2\xa0Ang USD ay ang pinakamatanda sa mga pampublikong unibersidad ng estado._NEWLINE_Ang Unibersidad ay tahanan ng nag-iisang paaralan ng medisina, batas, at akreditadong paaralan ng negosyo sa buong Timog Dakota. Ito ay din tahanan ng\xc2\xa0Pambansang Museo ng Musika, kung saan nakadispley ang may higit sa 15,000 instrumentong Amerikano, Europeo, at di-Kanluranin.\xc2\xa0Ang\xc2\xa0USD ay pinamamahalaan ng\xc2\xa0South Dakota Board of Regents. Ang unibersidad ay kinikilala sa pamamagitan ng akreditasyon ng North Central Association mula pa noong 1913. Siyam sa mga alumno ng unibersidad ay pinili bilang Rhodes Scholars;\xc2\xa0Si\xc2\xa0Ernest Lawrence, B. A. 1922, ay nakatanggap ng 1939 Gantimpalang Nobel sa Pisika.'